《建炎丞相成国吕忠穆公退老堂》
宋代·陈棠

解组归来万事休，买茅初葺一堂幽。
绿筠晓月摇苍佩，红树春风散采斿。
鸥鹭心情虽退志，麒麟图画尚追求。
行看驰馹趋丹陛，趁取閒时秉烛游。

作者简介：陈棠（一一○一～一一六三），字德邵，号澹斋居士，常州（今属江苏）人。高宗绍兴二年（一一三二）进士，二十七年为知大宗正丞、诸王宫大小学教授（《宋会要辑稿》帝系六之二七、崇儒一之一○）。三十二年擢国子司业（同上书选举二○之一五），同年致仕，十二月卒，年六十二（《周文忠公集》卷一六四）。有诗集，已佚。事见《渭南文集》卷一五《澹斋居士诗序》。